pythainlp/thaigov-v2-corpus-22032023 huggingface dataset:
วันพฤหัสบดีที่ 1 กันยายน 2565
รฟม. ประมวลภาพความสนุกในกิจกรรม “แจกบัตรโดยสารฟรี ฉลองครบรอบ 30 ปี รฟม.”
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมจัดกิจกรรมลูกค้าสัมพันธ์ “แจกบัตรโดยสารฟรี ฉลองครบรอบ 30 ปี รฟม.” เพื่อเฉลิมฉลองเนื่องในโอกาสครบรอบวันคล้ายวันก่อตั้งหน่วยงานเป็นปีที่ 30 โดยมอบบัตรโดยสาร MRT Plus ประเภทบุคคลทั่วไป จำนวน 300 ใบ มูลค่าเดินทางใบละ 300 บาท ฟรี พร้อมแจกของรางวัลมากมายรวมกว่า 1,000 ชิ้น ให้แก่ผู้โชคดีที่ร่วมกิจกรรม ซึ่งแบ่งกิจกรรมออกเป็น 2 รูปแบบ ได้แก่ กิจกรรมออนไลน์ ร่วมสนุกผ่านทางเฟซบุ๊กเพจ MRT Purple Line ในระหว่างวันที่ 21 - 22 สิงหาคม 2565 โดยมีผู้ลงทะเบียนร่วมสนุกผ่านช่องทางดังกล่าวจำนวนกว่า 7,000 คน และได้ประกาศรายชื่อผู้โชคดีที่ได้รับบัตรโดยสารฟรี จำนวน 100 รางวัล เรียบร้อยแล้วเมื่อวันที่ 24 สิงหาคม 2565 และการจัดบูธกิจกรรม ซึ่ง รฟม. ได้ยกขบวนไปสร้างความสนุกสนานกันถึงสถานีรถไฟฟ้ามหานครทั้ง 2 สาย โดยเมื่อวันที่ 25 สิงหาคม 2565 จัดบูธกิจกรรม ณ สถานีพหลโยธิน โครงการรถไฟฟ้ามหานคร สายเฉลิมรัชมงคล (MRT สายสีน้ำเงิน) และเมื่อวันที่ 26 สิงหาคม 2565 จัดบูธกิจกรรม ณ สถานีเตาปูน โครงการรถไฟฟ้ามหานคร สายฉลองรัชธรรม (MRT สายสีม่วง) โดยตลอดระยะเวลาการจัดกิจกรรมทั้ง 2 วัน มีผู้ใช้บริการรถไฟฟ้า MRT และประชาชนทั่วไปจำนวนมากให้ความสนใจร่วมเล่นเกมเพื่อลุ้นรับบัตรโดยสารที่ รฟม. นำไปแจกวันละ 100 ใบ พร้อมของรางวัลต่าง ๆ บรรยายกาศเป็นไปอย่างสนุกสนาน
ทั้งนี้ รฟม. ขอแสดงความยินดีกับผู้โชคดีที่ได้รับบัตรโดยสารและของรางวัล พร้อมทั้งขอขอบคุณผู้ใช้บริการรถไฟฟ้า ตลอดจนประชาชนทุกท่านที่ร่วมสนุกในกิจกรรมดังกล่าว ซึ่งเป็นกิจกรรมที่ รฟม. ตั้งใจจัดขึ้นเพื่อมอบความสุข สร้างรอยยิ้มและเสียงหัวเราะให้แก่ประชาชน รวมถึงเป็นการส่งเสริมความสัมพันธ์กับกลุ่มผู้มีส่วนได้ส่วนเสียของ รฟม. ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันจันทร์ที่ 17 ตุลาคม 2565
รัฐบาลเห็นชอบโครงการศูนย์สุขภาพนานาชาติอันดามัน
วันจันทร์ที่ 17 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้ายกระดับการท่องเที่ยวเชิงสุขภาพ โดยเห็นชอบโครงการศูนย์สุขภาพนานาชาติอันดามัน
ซึ่งจะตั้งที่ จ.ภูเก็ต ในวงเงิน 5,116 ล้านบาท ระยะเวลาดำเนินการ 5 ปี คือ พ.ศ.2566-2570
เพื่อเป็นสถานที่ผลิตบุคลากรด้านวิทยาศาสตร์สุขภาพ ทำการวิจัยและพัฒนาด้านสาธารณสุข
รวมถึงเป็นสถานพยาบาลขั้นตติยภูมิและเฉพาะทาง คาดว่าจะผลิตบุคลากรตามหลักสูตรได้ปีละ 110 คน
อบรมทักษะแก่บุคลากรในวิชาชีพได้ 1,000 คน/ปี
รองรับการให้บริการแก่ผู้ป่วยโรคซับซ้อนชาวไทยได้ไม่น้อยกว่า 12,500 คน/ปี ผู้ป่วยนอก 300,000 คน/ปี
สร้างรายได้จากการให้บริการรวม 1,900 ล้านบาท/ปี
เพิ่มมูลค่าการท่องเที่ยวให้กับพื้นที่กลุ่มจังหวัดภาคใต้ฝั่งอันดามัน ไม่น้อยกว่าร้อยละ 10
คิดเป็นมูลค่าเพิ่มขึ้นราว 62,000 ล้านบาท/ปี
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 29 สิงหาคม 2565
​Deputy PM to chair policy committee for national image enhancement through soft power
​Deputy PM to chair policy committee for national image enhancement through soft power
August 29, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the 206/2565 Order of the Prime Minister’s Office, dated August 19, 2022, on appointment of a policy committee for national image enhancement through soft power, with Deputy Prime Minister Supattanapong Punmeechaow as chair, and Minister of Culture as vice chair. Members of the committee include concerned permanent secretaries, i.e., permanent secretaries to Ministry of Foreign Affairs, Ministry of Tourism and Sports, Ministry of Commerce, Ministry of Culture, Ministry of Digital Economy and Society, Ministry of Higher Education, Science, Research and Innovation, and secretary general of National Economic and Social Development Council, as well as representatives from the private sector, such as director-general of Thailand Development Research Institute (TDRI), president of Federation of Thai Industries, president of Chamber of Commerce and Board of Trade of Thailand, and president of Digital Council of Thailand. The policy committee for national image enhancement through soft power is authorized and tasked to determine goals and strategic plans for the development of the country’s soft power, and national image enhancement.
According to the acting Government Spokesperson, the Government strives to promote Thailand’s soft power as a new driving force for economic growth and international trade promotion. The policy committee for national image enhancement through soft power will mobilize an integrative effort of the public and private sectors to promote and generate genuine economic value of the Thai soft power.
วันศุกร์ที่ 23 กันยายน 2565
“ภาพรวมการเบิกจ่ายงบลงทุนของรัฐวิสาหกิจ ณ สิ้นเดือนสิงหาคม 2565 ต้องเฝ้าติดตามอย่างใกล้ชิด”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กำกับดูแลโดยตรง ณ สิ้นเดือนสิงหาคม 2565 เป็นไปตามเป้าหมาย โดยมีผลการเบิกจ่ายงบลงทุนสะสม 236,023 ล้านบาท หรือคิดเป็นร้อยละ 97 ของแผนการเบิกจ่ายสะสม
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กำกับดูแลโดยตรง ณ สิ้นเดือนสิงหาคม 2565 เป็นไปตามเป้าหมาย โดยมีผลการเบิกจ่ายงบลงทุนสะสม 236,023 ล้านบาท หรือคิดเป็นร้อยละ 97 ของแผนการเบิกจ่ายสะสม ประกอบด้วย การเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2564 – เดือนสิงหาคม 2565) 34 แห่ง จำนวน 94,887 ล้านบาท หรือคิดเป็นร้อยละ 90 ของแผนเบิกจ่ายสะสม และรัฐวิสาหกิจปีปฏิทิน (ตั้งแต่เดือนมกราคม 2565 - เดือนสิงหาคม 2565) 9 แห่ง จำนวน 141,136 ล้านบาท หรือคิดเป็นร้อยละ 102 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจำปี 2565 ณ สิ้นเดือนสิงหาคม 2565 (หน่วย : ล้านบาท)
รัฐวิสาหกิจ    กรอบลงทุนทั้งปี  แผนเบิกจ่ายสะสม  ผลเบิกจ่ายสะสม  % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – ส.ค. 65)
จำนวน 34 แห่ง    130,045   105,175   94,887    90%
ปีปฏิทิน (ม.ค. 65 – ส.ค. 65)
จำนวน 9 แห่ง    219,747   137,901   141,136    102%
รวม 43 แห่ง    349,792   243,077   236,023    97%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ณ สิ้นเดือนสิงหาคม 2565 โครงการลงทุนขนาดใหญ่หลายโครงการสามารถเบิกจ่ายเป็นไปตามแผน อาทิ โครงการรถไฟฟ้าสายสีม่วง ช่วงเตาปูน – ราษฎร์บูรณะ โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย โครงการก่อสร้างรถไฟ สายเด่นชัย - เชียงราย -เชียงของ ของการรถไฟแห่งประเทศไทย โครงการพัฒนาระบบส่งและจำหน่าย ระยะที่ 2 ของการไฟฟ้าส่วนภูมิภาค แผนปรับปรุงและขยายระบบจำหน่ายพลังไฟฟ้า ฉบับที่ 12 ปี 2560 – 2564 ของการไฟฟ้านครหลวงและแผนระยะยาวธุรกิจก๊าซธรรมชาติของ บริษัท ปตท. จำกัด (มหาชน) อย่างไรก็ดี มีบางโครงการที่ยังคงประสบปัญหา เช่น โครงการพัฒนาท่าอากาศยานสุวรรณภูมิ (ปีงบประมาณ 2554 – 2560) ของบริษัท ท่าอากาศยานไทย จำกัด (มหาชน) และโครงการปรับปรุงกิจการประปาแผนหลัก ครั้งที่ 9 ของการประปานครหลวง ทำให้ผลการเบิกจ่ายไม่เป็นไปตามแผน
นางปานทิพย์ ศรีพิมล ผู้อำนวยการ สคร. กล่าวสรุปว่า ณ สิ้นเดือนสิงหาคม 2565 ภาพรวมของรัฐวิสาหกิจยังคงต้องเฝ้าติดตามอย่างใกล้ชิด นอกจากนี้ สคร. ได้มีการประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 3/2565 เมื่อวันที่ 19 กันยายน 2565 โดยมีรัฐมนตรีว่าการกระทรวงการคลังเป็นประธาน ซึ่งที่ประชุมได้พิจารณามาตรการเร่งรัดเบิกจ่ายเงินปีงบประมาณ 2566 ในประเด็นต่างๆ เช่น ให้รัฐวิสาหกิจเบิกจ่ายงบลงทุนให้เป็นไปตามเป้าหมายไม่น้อยกว่าร้อยละ 95 ของกรอบวงเงินอนุมัติ และกำหนดให้เป็นตัวชี้วัดของผู้บริหารสูงสุดของรัฐวิสาหกิจ และในกรณีที่จะมีการปรับปรุงงบลงทุนระหว่างปี 2566 ให้ดำเนินการให้แล้วเสร็จภายในไตรมาสที่ 1 รวมทั้งขอความร่วมมือหน่วยงานที่เกี่ยวข้องให้ปรับกระบวนการในการพิจารณาหรือดำเนินการในส่วนที่มีผลกระทบต่อการดำเนินงานและการลงทุนของรัฐวิสาหกิจด้วย
วันศุกร์ที่ 4 พฤศจิกายน 2565
PM chairs 6/2022 BOI meeting to deliberate 5-Year Investment Strategy (2023-2027)
PM chairs 6/2022 BOI meeting to deliberate 5-Year Investment Strategy (2023-2027)
November 3, 2022, at 10.30 hrs, Prime Minister and Defense Minister Gen. Prayut Chan-o-cha presided over the 6/2022 meeting of the Board of Investment (BOI) where implementation of the 5-Year Investment Strategy (2023-2027) and investment measures under the 5-Year Investment Strategy (2023-2027) was deliberated. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the Prime Minister’s briefing and instruction at the meeting as follows:
The Prime Minister reiterated the importance of the 5-Year Investment Strategy (2023-2027) which would help restructure Thai economy into the “New Economy”, and instructed all concerned agencies to work in an integrative manner to translate the investment strategy into concrete outcomes, while the Government stands ready to provide support. Empowerment of SMEs, startups, and community enterprises should also be focused in line with area-based potentials to ensure widespread growth. He also emphasized the importance of both proactive and reactive implementation of the 5-Year Investment Strategy (2023-2027), with regular follow up and assessment, for the best interest of the country and people.
According to the Prime Minister, investment promotion measures and related operation must be in line with the global agenda of climate action, as he has underscored, at the World Leaders Summit of the United Nations Framework Convention on Climate Change Conference of the Parties (COP26), the utmost importance that Thailand attaches to the problem of climate change, and the country’s readiness to collaborate with all countries and sectors to reach the world’s common goal. Thailand has become one of the leading countries in the world to act aggressively in addressing the climate change challenges, and drive forward the transition to clean energy. Promotion of EVs, for instance, has been well cooperated by all sectors including the private sector.
The Prime Minister emphasized that development of both the old and the new must be undertaken to produces continuous growth and advancement, in line with the targeted poverty eradication in 5 dimensions, namely, health, wellbeing, education, income, and access to public services. This approach is relevant with the Government’s policy to help and take care of all groups of people without leaving anyone behind.
The Prime Minister instructed concerned agencies to ensure efficiency of air transport and air traffic management in a bid to accommodate an increase of foreign travelers during the high season. He also thanked everyone for their effort and dedication to work toward concrete outcomes.
วันเสาร์ที่ 24 กันยายน 2565
สธ. พร้อมดูแลการรักษาโรคหายากเพื่อสุขภาพและคุณภาพชีวิตที่ดี “ไม่ทิ้งใครไว้ข้างหลัง”
หัวหน้าที่ปรึกษาระดับกระทรวงและโฆษกกระทรวงสาธารณสุข เผย โรคหายากเป็นโรคที่มีความรุนแรง ไม่เพียงแต่สร้างความทุกข์ทรมานต่อผู้ป่วย แต่ยังส่งผลกระทบถึงผู้ปกครองและญาติ และมีค่ารักษาสูง
หัวหน้าที่ปรึกษาระดับกระทรวงและโฆษกกระทรวงสาธารณสุข เผย โรคหายากเป็นโรคที่มีความรุนแรง ไม่เพียงแต่สร้างความทุกข์ทรมานต่อผู้ป่วย แต่ยังส่งผลกระทบถึงผู้ปกครองและญาติ และมีค่ารักษาสูง กระทรวงสาธารณสุขเดินหน้าผลักดันให้ผู้ป่วยกลุ่มโรคหายากได้เข้าถึงการรักษาอย่างเท่าเทียม โดยปี 2563 สปสช.มีการบรรจุ 24 โรคหายากกลุ่มพันธุกรรมเมแทบอลิก เข้าสู่สิทธิประโยชน์หลักประกันสุขภาพแห่งชาติแล้ว
วันนี้ (24 กันยายน 2565) นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิระดับ 11) และโฆษกกระทรวงสาธารณสุข ได้รับมอบหมายจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดงาน “20 ปี บนเส้นทางแห่งความหวัง...เสริมพลังโกเช่ร์” และกล่าวปาฐกถา ว่า การเข้าถึงการรักษาพยาบาลและบริการสาธารณสุขของประชาชน ถือเป็นหลักการสำคัญของรัฐบาลในการดำเนินนโยบายหลักประกันสุขภาพถ้วนหน้า ซึ่งระบบหลักประกันสุขภาพถ้วนหน้าของประเทศไทยได้รับการยอมรับจากองค์กรระดับสากลและนานาประเทศ ว่าสร้างความเท่าเทียม ลดความเหลื่อมล้ำ และเพิ่มคุณภาพชีวิตให้กับประชากรในประเทศได้ตามเป้าหมายการพัฒนาที่ยั่งยืน (SDGs) ของสหประชาชาติ โดยในส่วนของโรคหายากที่พบได้น้อยมาก แต่มีภาวะรุนแรงจนอาจทำให้พิการและเสียชีวิตก่อนวัยอันควร และมีค่าใช้จ่ายในการรักษาที่สูงมาก เป็นอีกหนึ่งกลุ่มโรคที่กระทรวงสาธารณสุขเดินหน้าผลักดันให้เข้าสู่สิทธิประโยชน์หลักประกันสุขภาพแห่งชาติ เพื่อให้เกิดความเท่าเทียมและช่วยลดความกังวลเรื่องค่าใช้จ่ายในการรักษาของผู้ป่วยและครอบครัว
นายแพทย์รุ่งเรือง กล่าวต่อว่า สำหรับโรคโกเช่ร์ (Gaucher) ซึ่งเป็นหนึ่งในโรคพันธุกรรมแอลเอสดี พบได้ประมาณ 1 ต่อ 100,000 คน ได้ถูกบบรจุให้อยู่ในสิทธิการรักษาตั้งแต่ปี 2556 นับเป็นโรคหายากโรคที่ 2 รองจากโรคฮีโมฟีเลีย ที่มียาบรรจุอยู่ในบัญชียาหลักแห่งชาติให้เบิกจ่ายได้ มีการดูแลผู้ป่วยอย่างเป็นระบบ สามารถส่งต่อไปรักษาที่โรงพยาบาลใกล้บ้าน ไม่จำเป็นต้องเดินทางมารักษาที่โรงพยาบาลในกรุงเทพฯ ทำให้ผู้ป่วยได้เข้าถึงการรักษาและมีคุณภาพชีวิตที่ดีขึ้นอย่างมาก ทั้งนี้ กระทรวงสาธารณสุขได้มีการจัดตั้งคณะทำงานพัฒนาระบบบริการดูแลรักษาโรคหายาก เมื่อปี 2562 และในปี 2563 สำนักงานหลักประกันสุขภาพแห่งชาติ ได้มีการบรรจุ 24 โรคหายากกลุ่มพันธุกรรมเมแทบอลิก เข้าสู่สิทธิประโยชน์หลักประกันสุขภาพแห่งชาติ ซึ่งนับเป็นก้าวสำคัญที่ทำให้เกิดการดูแลผู้ป่วยอย่างเป็นระบบ
************************ 24 กันยายน 2565
วันพฤหัสบดีที่ 3 พฤศจิกายน 2565
ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”
.....
เป็นอีกหนึ่งข่าวดี ที่สำนักงานเพื่อสิทธิมนุษยชนแห่งสหประชาชาติ (Office of the High Commissioner for Human Rights: OHCHR) ได้เล็งเห็นความพยายามของรัฐบาล และได้ “ชื่นชม” ประเทศไทยที่ประกาศใช้ พ.ร.บ.ป้องกันและปราบปรามการทรมานและการกระทำให้บุคคลสูญหาย พ.ศ. 2565
.
โดย OHCHR มองว่ากฎหมายฉบับนี้ เป็นก้าวสำคัญในการ “ปฏิบัติตามคำมั่นของไทย” เพื่อขจัดการกระทำทรมาน และการกระทำให้บุคคลสูญหายให้หมดสิ้น รวมทั้งการให้ความยุติธรรมกับผู้เสียหายในเหตุการณ์ดังกล่าว ซึ่งเนื้อหาจะครอบคลุมในเรื่อง ดังนี้
.
• สิทธิในการไม่ถูกทรมานเป็นสิทธิมนุษยชนที่ไม่อาจระงับชั่วคราวได้ (non-derogation)
• หลักการไม่ส่งใครกลับไปเผชิญอันตราย (non-refoulement)
.
ซึ่งจะช่วยป้องกันไม่ให้เจ้าหน้าที่ขับไล่ เนรเทศ หรือส่งบุคคลใดไปยังอีกประเทศหนึ่งที่อาจเผชิญความเสี่ยงต่อการกระทำที่โหดร้าย ไร้มนุษยธรรม หรือที่ย่ำยีศักดิ์ศรี หรือการกระทำให้บุคคลสูญหาย
.
ทั้งนี้ OHCHR ชื่นชมไทยที่ได้ปฏิบัติตามคำมั่นที่ให้ไว้ในการทบทวนสิทธิมนุษยชนครั้งล่าสุดตามกระบวนการ Universal Periodic Review (UPR) และระบุว่า หลังจากที่มีกรอบกฎหมายบังคับใช้ในประเทศแล้ว ก็จะสามารถดำเนินการในกระบวนการลำดับถัดไป คือ
.
• การให้สัตยาบันต่ออนุสัญญาระหว่างประเทศว่าด้วยการคุ้มครองบุคคลทุกคนจากการหายสาบสูญโดยถูกบังคับ (International Convention for the Protection of All Persons from Enforced Disappearance)
• พิธีสารเลือกรับของอนุสัญญาว่าด้วยการต่อต้านการทรมาน และการกระทำอื่น ๆ ที่โหดร้าย ไร้มนุษยธรรม หรือที่ย่ำยีศักดิ์ศรี (Optional Protocol to the Convention against Torture and other Cruel, Inhuman or Degrading Treatment or Punishment)
.
อ่านเพิ่มเติม คลิกhttps://www.thaigov.go.th/news/contents/details/61184
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 17 ตุลาคม 2565
เพิ่มประสิทธิภาพระบบผลิตและจ่ายน้ำประปา ลดการสูญเสียน้ำ
วันอาทิตย์ที่ 16 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลพัฒนาระบบสาธารณูปโภคเพื่อดูแลประชาชนอย่างครอบคลุมทั่วถึง โดยอนุมัติงบ 6,077
ล้านบาทเพื่อโครงการเพิ่มประสิทธิภาพระบบผลิตน้ำ ระบบส่งน้ำ และระบบจ่ายน้ำประปา
ให้เพียงพอต่อการบริการประชาชนรองรับความต้องการในอีก 10 ปีข้างหน้า
และลดการสูญเสียน้ำในระบบผลิตและจ่ายน้ำเพื่อการใช้ทรัพยากรอย่างมีประสิทธิภาพ รวม 19 โครงการ
ประกอบด้วย การก่อสร้างปรับปรุงขยายและการบริหารจัดการลดน้ำสูญเสีย 16 โครงการ
และการปรับปรุงกิจการประปาองค์กรปกครองส่วนท้องถิ่น 3 โครงการ
เมื่อโครงการนี้แล้วเสร็จจะเพิ่มประชาชนที่มีน้ำประปาสะอาดใช้อีก 104,800 ราย ทั้งนี้
นายกรัฐมนตรีได้กำชับให้หน่วยงานดำเนินโครงการด้วยความสุจริต โปร่งใส และเป็นธรรม
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 21 ตุลาคม 2565
นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม เป็นประธานพิธีปิดและมอบประกาศนียบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 63
...
นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม เป็นประธานพิธีปิดและมอบประกาศนียบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 63
นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม ด้านอำนวยการ เป็นประธานพิธีปิดและมอบประกาศนียบัตรแก่ผู้ผ่านการประเมินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 63 และมอบรางวัลพิเศษความดี 5 ด้าน โดยผลโหวตจากข้าราชการที่เข้าร่วมโครงการทั้งหมด ได้แก่ รางวัลผู้มีความรับผิดชอบสูง ผู้มีความตรงต่อเวลา ผู้มีมนุษย์สัมพันธ์ยอดเยี่ยม ผู้ช่วยเหลือผู้อื่นยอดเยี่ยม และผู้มีภาวะผู้นำยอดเยี่ยม ในวันที่ 21 ตุลาคม 2565 ณ โรงแรมเบลล่า บี อำเภอบางกรวย จังหวัดนนทบุรี
นายจิรุตม์ วิศาลจิตร ได้กล่าวแสดงความยินดีกับข้าราชการทุกคนที่ผ่านการประเมินและได้รับวุฒิบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 63 ทั้ง 91 คน นับเป็นโอกาสอันดีที่ทุกคนได้มีโอกาสได้เข้ารับการฝึกอบรมหลักสูตรนี้ เนื่องจากโครงการดังกล่าวจะเป็นประโยชน์กับตนเองและหน่วยงานต้นสังกัดในการส่งเสริมการทำงานเป็นทีม พัฒนาเครือข่ายและสร้างสายสัมพันธ์ที่ดีระหว่างข้าราชการในสังกัดกระทรวงคมนาคม และสำนักงานราชบัณฑิตยสภา อันก่อให้เกิดการเรียนรู้ที่จะอยู่ร่วมกัน การแลกเปลี่ยนความคิดเห็น เรียนรู้จากประสบการณ์ มีความพร้อมที่จะเติบโตสู่การเป็นข้าราชการที่ดี และก้าวสู่โลกของการปฏิบัติราชการ ทั้งนี้ ขอให้ตระหนักไว้เสมอว่าการเป็นข้าราชการที่ดี คือศักดิ์ศรีของตัวท่านเอง จะนำมาซึ่ง “ความน่าเชื่อถือ และความไว้วางใจจากประชาชน” เจตนารมณ์และเป้าหมายที่สำคัญในการปฏิบัติราชการ คือ ข้าราชการต้องปฏิบัติราชการเพื่อประโยชน์สุขของประชาชน มุ่งเน้นการทำงานเชิงรุก คิดเชิงยุทธศาสตร์และนำระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสำเร็จได้อย่างเป็นรูปธรรม และขอให้ผู้เข้ารับการฝึกอบรมนำความรู้และประสบการณ์ที่ได้จากหลักสูตรนี้ไปประยุกต์ใช้กับการทำงานและชีวิตส่วนตัว อันจะเป็นการนำพากระทรวงคมนาคม และสำนักงานราชบัณฑิตยสภา ไปสู่ความเข้มแข็งอย่างยั่งยืน และเป็นกำลังสำคัญของการพัฒนาประเทศในอนาคต
กระทรวงคมนาคมดำเนินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 63 ในรูปแบบออนไลน์ ระหว่างวันที่ 6 - 7 ตุลาคม และวันที่ 10 - 12 ตุลาคม 2565 และดำเนินกิจกรรม สานสัมพันธ์ข้าราชการ ระหว่างวันที่ 17 - 21 ตุลาคม 2565 ซึ่งเป็นไปตามแนวทางและวัตถุประสงค์ที่สำนักงาน ก.พ. กำหนด เพื่อปลูกฝังปรัชญาการเป็นข้าราชการที่ดี เสริมสร้างสมรรถนะและทักษะที่จำเป็นสำหรับการปฏิบัติงานราชการ ส่งเสริมคุณธรรมและจริยธรรมสร้างสายสัมพันธ์ที่ดี และแลกเปลี่ยนความคิดเห็นซึ่งกันและกัน ซึ่งทำให้ผู้เข้ารับการอบรมเกิดกระบวนการเรียนรู้ สามารถปรับตัวในการอยู่ร่วมกันและการทำงานเป็นทีมได้อย่างดีเพื่อนำมาปรับใช้ในการปฏิบัติงานจริงต่อไป
วันอังคารที่ 27 กันยายน 2565
ครม.เห็นชอบ แนวทางเสริมสร้างการอยู่ร่วมกันบนความหลากหลายทางสังคม เพื่อสร้างสังคมที่สงบสุข ประชาชนอยู่ร่วมกันโดยเคารพความแตกต่างหลากหลายและสิทธิพื้นฐานของมนุษย์
ครม.เห็นชอบ แนวทางเสริมสร้างการอยู่ร่วมกันบนความหลากหลายทางสังคม เพื่อสร้างสังคมที่สงบสุข ประชาชนอยู่ร่วมกันโดยเคารพความแตกต่างหลากหลายและสิทธิพื้นฐานของมนุษย์
วันที่ 27 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ที่ประชุม ครม. ได้พิจารณาให้ความเห็นชอบแนวทางเสริมสร้างการอยู่ร่วมกันบนความหลากหลายทางสังคม ตามที่สภาความมั่นคงแห่งชาติ (สมช.) เสนอ เพื่อเป็นกรอบการดำเนินงานในการสร้างสังคมที่สงบสุข ประชาชนอยู่ร่วมกันโดยเคารพความแตกต่างหลากหลาย และสิทธิพื้นฐานของมนุษย์ ยึดถือหลักความอดทนอดกลั้น ยึดมั่น ในแนวทางสายกลาง และปราศจากความรุนแรงทุกรูปแบบ รวมถึงร่วมกันแก้ไขปัญหาอย่างสร้างสรรค์และจัดการความขัดแย้งโดยสันติวิธี ซึ่งเป็นพื้นฐานสำคัญที่จะทำให้ชุมชนมีความปลอดภัยและมีความมั่นคง ที่สอดคล้องกับยุทธศาสตร์การต่อต้านการก่อการร้ายระดับโลกของสหประชาชาติ แผนปฏิบัติการเพื่อป้องกันและรับมือกับอุบัติการณ์ของการบ่มเพาะแนวคิดหัวรุนแรงและแนวคิดสุดโต่งที่นิยมความรุนแรงแห่งภูมิภาคอาเซียน และนโยบายและแผนระดับชาติว่าด้วยความมั่นคงแห่งชาติปี 2562 – 2565 ของแผนแม่บทภายใต้ยุทธศาสตร์ชาติปี 2561 – 2580 ในประเด็นด้านเสริมสร้างความมั่นคง
น.ส.ทิพานัน กล่าวว่า แนวทางเสริมสร้างการอยู่ร่วมกันบนความหลากหลายทางสังคมมีแนวทางการดำเนินการที่บูรณาการครบทุกมิติ ประกอบด้วย 3 มาตรการหลัก คือ
1. การป้องกัน (Prevention) มุ่งเฝ้าระวังความขัดแย้งและการกลั่นแกล้งกันทางออนไลน์ สร้างภูมิคุ้มกันภัยทางไซเบอร์และการใช้อินเทอร์เน็ตอย่างปลอดภัย ส่งเสริมการใช้สื่ออย่างเหมาะสมและรู้เท่าทัน เช่น มีระบบป้องกันการรังแกกันในโรงเรียน Application Buddy ให้เด็กสามารถเรียนรู้เรื่องอารมณ์ตนเอง การจัดการอารมณ์ตนเอง การจัดการสถานการณ์ต่าง ๆ ที่เกี่ยวข้องกับการกลั่นแกล้งรังแกกัน
2. การยับยั้ง (Deterring/Restraint) มุ่งลดปัจจัยและขจัดเงื่อนไขที่จะนำไปสู่การมีแนวคิดที่นิยมความรุนแรง ส่งเสริมการใช้การสื่อสารเชิงยุทธศาสตร์ และ
3. การฟื้นฟูเยียวยา (Rehabilitation) ที่จะเป็นกระบวนการนำผู้ที่มีแนวคิดที่นิยมความรุนแรงหรือสุดโต่งกลับสู่ทางสายกลางและสามารถอยู่ในสังคมได้อย่างสงบสุข โดยสร้างมาตรฐานในการดูแลกลุ่มเสี่ยง
“กลไกการขับเคลื่อนจะเน้นการมีส่วนร่วมของผู้มีส่วนได้เสียทุกภาคส่วนในสังคม เป้าหมายเพื่อให้มีการบูรณาการการทำงานของทุกภาคส่วนทั้งภาครัฐ ภาควิชาการ และภาคประชาชน ดังนั้นจึงมีคณะทำงานร่วม 3 ฝ่าย ประกอบด้วยสภาความมั่นคงแห่งชาติที่จะขับเคลื่อนระดับนโยบาย หน่วยงานภาครัฐและรัฐวิสาหกิจรับผิดชอบในระดับปฏิบัติ สำหรับการขับเคลื่อนและติดตามการดำเนินการนั้น ภาควิชาการ ภาคประชาสังคม องค์กรศาสนา องค์กรพัฒนาเอกชน และองค์การระหว่างประเทศ จะเป็นหุ้นส่วนความร่วมมือกันดำเนินงานอย่างจริงจัง เพื่อให้สังคมไทยมีความเข้มแข็งเป็นน้ำหนึ่งใจเดียวกันเป็นการสร้างสังคมไทยให้เข้มแข็งเพื่อให้ประเทศชาติมีความมั่นคงต่อไป” น.ส.ทิพานัน กล่าว
วันอังคารที่ 11 ตุลาคม 2565
12 ต.ค.นี้ ไทยเป็นเจ้าภาพจัดประชุมกรอบความร่วมมือทางเศรษฐกิจไทย-สิงคโปร์ (STEER) ครั้งที่ 6 ขยายโอกาสลงทุนใน EEC ผลักดันส่งออกสินค้าเกษตรไทย
12 ต.ค.นี้ ไทยเป็นเจ้าภาพจัดประชุมกรอบความร่วมมือทางเศรษฐกิจไทย-สิงคโปร์ (STEER) ครั้งที่ 6 ขยายโอกาสลงทุนใน EEC ผลักดันส่งออกสินค้าเกษตรไทย
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 ตุลาคม 2565 ว่า ครม.เห็นชอบท่าทีไทยสำหรับการประชุมกรอบความร่วมมือเพื่อเสริมสร้างความสัมพันธ์ทางเศรษฐกิจระหว่างไทยและสิงคโปร์ (Singapore-Thailand Enhanced Economic Relationship: STEER) ครั้งที่ 6 ที่ประเทศไทยเป็นเจ้าภาพจัดประชุมในวันที่ 12 ตุลาคม 2565 ณ กรุงเทพมหานคร ตามที่กระทรวงพาณิชย์เสนอ เพื่อให้คณะผู้แทนไทยโดยมีรัฐมนตรีว่าการกระทรวงพาณิชย์เป็นประธานร่วมฝ่ายไทย ใช้เป็นกรอบในการหารือกับฝ่ายสิงคโปร์
การประชุม STEER ครั้งที่ 6 นี้ มีการเพิ่มเติมประเด็นความร่วมมือในเรื่องใหม่ อาทิ การส่งเสริมความร่วมมือระหว่างภาคเอกชนในธุรกิจ BCG การส่งเสริมความร่วมมือด้านการเปลี่ยนแปลงสภาพภูมิอากาศ เป็นต้น ซึ่งไทยได้กำหนดท่าทีในการประชุมไว้ดังนี้
1.ด้านสินค้าเกษตร แก้ไขปัญหาอุปสรรคทางการค้าและอำนวยความสะดวกในการส่งออกและนำเข้าสินค้าเกษตรและอาหารระหว่างไทยกับสิงคโปร์ ในครั้งนี้ ไทยต้องการส่งออกไข่ออร์แกนิคและไข่นกกระทาเพิ่มเติม จากสินค้าสำคัญที่ไทยส่งออกอยู่แล้ว เช่น สัตว์ปีกสดแช่แข็ง สัตว์ปีกปรุงสุก เนื้อหมูสดแช่แข็งและแช่เย็น ไข่ไก่ รังนกตากแห้ง ข้าว สินค้าเกษตรอินทรีย์ เป็นต้น
2.ด้านเศรษฐกิจดิจิทัล หารือแนวทางความร่วมมือในการส่งเสริมวิสาหกิจเริ่มต้น (Startup) และการคุ้มครองผู้บริโภคออนไลน์ รวมถึงประเด็นอื่นๆ ที่จะเป็นประโยชน์ร่วมกัน
3.ด้านการลงทุน ส่งเสริมและเชิญชวนนักลงทุนสิงคโปร์เข้ามาลงทุนในเขตพัฒนาพิเศษภาคตะวันออก (EEC) และโครงการพัฒนาโครงสร้างพื้นฐานของไทย เช่น การพัฒนาโครงข่ายทางถนน ท่าเรือสำราญ พื้นที่อุตสาหกรรมการบิน และการซ่อมบำรุงชิ้นส่วนอากาศยาน รวมถึงการส่งเสริมความร่วมมือระหว่างภาคเอกชนในธุรกิจ BCG
4.ด้านการอำนวยความสะดวกทางการค้า พัฒนาความร่วมมือของกรมศุลกากรไทยและสิงคโปร์
5.ด้านการท่องเที่ยว หารือความเป็นไปได้ในการจัดตั้งคณะทำงานด้านการท่องเที่ยวทางเรือสำราญ
6.ด้านการบิน ติดตามความคืบหน้าการดำเนินการตามความตกลงว่าด้วยบริการเดินอากาศและบันทึกความร่วมมือด้านการบิน ซึ่งมีสาระสำคัญ เช่น การเพิ่มสิทธิการบิน ปรับปรุงใบพิกัดเส้นทางบิน เป็นต้น
7.ด้านทรัพย์สินทางปัญญา พิจารณาจัดทำบันทึกความร่วมมือด้านทรัพย์สินทางปัญญาระหว่างกรมทรัพย์สินทางปัญญาไทยและ Intellectual Property Office of Singapore (IPOS) ฉบับใหม่ รวมถึงแผนการดำเนินงานในปี 2566 – 2567
8.ความร่วมมือสาขาใหม่ จะหารือแนวทางส่งเสริมความร่วมมือด้านพลังงานและด้านการเปลี่ยนแปลงสภาพภูมิอากาศ
“ประโยชน์ที่ได้รับจากการประชุม STEER ครั้งนี้ จะเป็นการเปิดโอกาสให้ไทยได้ผลักดันความร่วมมือเพื่อขยายโอกาสการส่งออกสินค้าเกษตร โดยเฉพาะสินค้าปศุสัตว์ รวมถึงเชิญชวนให้สิงคโปร์ขยายการลงทุนในอุตสาหกรรมเป้าหมายของไทย ซึ่งปัจจุบันสิงคโปร์เป็นคู่ค้าอันดับที่ 8 ของไทย และเป็นอันดับที่ 4 ของไทยในกลุ่มอาเซียน รองจากมาเลเซีย เวียดนาม และอินโดนีเซีย ในโอกาสเดียวกันนี้ กระทรวงพาณิชย์จะจัดกิจกรรมจับคู่ธุรกิจคู่ขนานกับการประชุมดังกล่าวด้วย เพื่อสร้างเครือข่ายทางธุรกิจระหว่างผู้ประกอบการไทยและสิงคโปร์” นางสาวรัชดากล่าว
วันจันทร์ที่ 10 ตุลาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีวันคล้ายวันสถาปนา กรมทางหลวงชนบท ครบรอบ 20 ปี
มุ่งมั่นสานต่อภารกิจยกระดับทางและสะพานทั่วทุกภูมิภาค ส่งเสริมเศรษฐกิจการคมนาคมขนส่งอย่างยั่งยืน เพื่อประโยชน์สูงสุดของประชาชน
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีวันคล้ายวันสถาปนากรมทางหลวงชนบท ครบรอบ 20 ปี โดยมี นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายพิศักดิ์ จิตวิริยะวศิน นายสรพงศ์ ไพฑูรย์พงษ์ รองปลัดกระทรวงคมนาคม นายองอาจ ฉัตรชัยพลรัตน์ โฆษกประจำรัฐมนตรีว่าการกระทรวงคมนาคม ผู้บริหารและหัวหน้าหน่วยงานในสังกัด เข้าร่วมงาน และมี นายอภิรัฐ ไชยวงศ์น้อย อธิบดีกรมทางหลวงชนบท พร้อมด้วยผู้บริหาร ข้าราชการ และเจ้าหน้าที่กรมทางหลวงชนบท ให้การต้อนรับ ในวันที่ 10 ตุลาคม 2565 ณ กรมทางหลวงชนบท
นายศักดิ์สยาม ชิดชอบ กล่าวว่า เนื่องในโอกาสที่กรมทางหลวงชนบท (ทช.) ได้ดำเนินงานสร้างประโยชน์ให้กับประชาชนและประเทศชาติครบ 20 ปี ได้ร่วมกันทำงาน พัฒนาเส้นทาง นำความเจริญสู่ท้องถิ่น พร้อมเชื่อมโยงโครงข่ายเส้นทางทั่วทั้งประเทศให้เชื่อมถึงกัน ซึ่งได้มอบหมายให้ ทช. เร่งรัดดำเนินการเชื่อมโยงโครงข่ายถนนระหว่างทางหลวงแผ่นดิน ทางหลวงท้องถิ่น ท่าอากาศยาน ท่าเรือ สถานีรถไฟ สถานีขนส่งผู้โดยสาร เขตเศรษฐกิจพิเศษ และโครงการในพระราชดำริเข้าด้วยกันให้ครบถ้วนภายในปี 2579 บนพื้นฐานการดำเนินงานที่จะต้องเป็น “ทางสบาย สภาพไร้หลุมบ่อ” “ทางสวยงาม เรียบร้อยสะอาดตา” “ทางไม่หลง ประชาชนเดินทางได้อย่างมั่นใจ” และ “ทางปลอดภัย เพื่อลดจุดเสี่ยงอันตรายในการเกิดอุบัติเหตุ” รวมถึงให้เร่งรัดการเบิกจ่ายงบประมาณให้เป็นไปตามแผนการดำเนินงาน เพื่อเป็นการกระตุ้นเศรษฐกิจในภาพรวมของประเทศ ซึ่งในปีงบประมาณ 2565 ที่ผ่านมา ทช. มีผลการเบิกจ่ายอยู่ที่ 90.93% และขอให้พัฒนาประสิทธิภาพการเบิกจ่ายงบประมาณ เพื่อไปสู่เป้าหมายการเบิกจ่ายงบประมาณกระทรวงคมนาคมที่ 100% พร้อมทั้งให้ปฏิบัติตามหลักกฎหมาย มติคณะรัฐมนตรี และหลักธรรมาภิบาลอย่างเคร่งครัด นอกจากนี้ ขอให้เร่งรัดการพัฒนาโครงการต่าง ๆ เพื่ออำนวยความสะดวกในการใช้ทางแก่ประชาชน เช่น การพัฒนาโครงการสะพานเชื่อมเกาะลันตา จังหวัดกระบี่ และโครงการสะพานข้ามทะเลสาบสงขลา จังหวัดสงขลา และจังหวัดพัทลุง เป็นต้น
ในโอกาสนี้ รัฐมนตรีว่าการกระทรวงคมนาคม ได้กล่าวแสดงความยินดีและมอบนโยบายแก่ผู้บริหาร ข้าราชการ และเจ้าหน้าที่ ทช. สำหรับการพัฒนาโครงการต่าง ๆ จะต้องทำการศึกษาในแต่ละขั้นตอนอย่างละเอียดจนถึงขั้นตอนการบำรุงรักษา โดยคำนึงถึงปัจจัยรอบด้านอย่างครบถ้วน โดยเฉพาะด้านสิ่งแวดล้อม ทั้งยังต้องบูรณาการร่วมกับหน่วยงานที่เกี่ยวข้อง เพื่อประโยชน์สูงสุดของพี่น้องประชาชน พร้อมทั้งเน้นยำเรื่องการอำนวยความสะดวกในการเดินทางของพี่น้องประชาชนในสถานการณ์อุทกภัย สำหรับการศึกษาดูงานในต่างประเทศทุกครั้ง จะต้องเก็บเกี่ยวประสบการณ์ต่าง ๆ เพื่อนำกลับมาพัฒนาให้เกิดประโยชน์สูงสุดกับประเทศชาติ และขอให้บุคลากรของ ทช. ปฏิบัติงานอย่างเต็มกำลังความสามารถ ในการพัฒนาเส้นทางนำความเจริญสู่ท้องถิ่น เชื่อมโยงโครงข่ายเส้นทางทั่วประเทศ ขับเคลื่อนเศรษฐกิจ  ของประเทศให้เจริญ มั่นคง และสร้างความสุขให้แก่ประชาชนอย่างยั่งยืนต่อไป นอกจากนี้ รัฐมนตรีว่าการกระทรวงคมนาคม ได้มอบโล่รางวัลหน่วยงานที่มีการผลการเบิกจ่ายงบประมาณ ประจำปีงบประมาณ 2565 ดีเด่น มอบรางวัลแก่ข้าราชการ ลูกจ้างประจำ และพนักงานราชการดีเด่นของหน่วยงาน ประจำปี 2565 มอบรางวัลทุนการศึกษาและมอบโล่รางวัลการประกวดตราสัญลักษณ์ 20 ปี ของ ทช. พร้อมเปิดผ้าแพรคลุมป้าย ทช. ณ อาคาร 2 อีกด้วย
วันพุธที่ 5 ตุลาคม 2565
กระทรวงยุติธรรม โดยกรมราชทัณฑ์ นำนักโทษกว่า 100 คน ช่วยประชาชน วางกระสอบทรายท่าน้ำนนท์-ลอกท่อถนนแจ้งวัฒนะหลังฝนตกน้ำท่วมหนัก
กระทรวงยุติธรรม โดยกรมราชทัณฑ์ นำนักโทษกว่า 100 คน ช่วยประชาชน วางกระสอบทรายท่าน้ำนนท์-ลอกท่อถนนแจ้งวัฒนะหลังฝนตกน้ำท่วมหนัก รัฐมนตรีว่าการกระทรวงยุติธรรม ยันพื้นที่ไหนมีปัญหาอยากให้ช่วย ประสานมาได้เลยพร้อมบริการสังคมทันที
ผู้สื่อข่าวรายงานว่า หลังเกิดปัญหาน้ำท่วมขังจากฝนที่ตกลงมาอย่างหนัก ในถนนแจ้งวัฒนะ ล่าสุด เทศบาลนครนนทบุรี ได้ประสานถึงกรมราชทัณฑ์ เพื่อของานสาธารณะ นายอายุตม์ สินธพพันธุ์ อธิบดีกรมราชทัณฑ์ จึงสั่งการให้นำผู้ต้องขังจากเรือนจำออกช่วยเหลือประชาชนในพื้นที่ประสบภัย และจุดวิกฤติที่มีน้ำท่วมสูงในหลายพื้นที่ โดยผู้ต้องขังจากเรือนจำจังหวัดนนทบุรี เรือนจำพิเศษกรุงเทพมหานคร เรือนจำกลางบางขวาง และเรือนจำกลางคลองเปรมรวม 40 คน ร่วมกรอกกระสอบทราย และวางกระสอบทรายทำแนวกั้นบริเวณหอนาฬิกา ท่าน้ำนนทบุรี ระยะความยาว 350 เมตร
ผู้ต้องขังจากเรือนจำจังหวัดปทุมธานี 37 คน ลงพื้นที่ล้างทำความสะอาดท่อระบายน้ำบริเวณหน้าศูนย์ราชการแจ้งวัฒนะ ระยะทางประมาณ 700 เมตร และผู้ต้องขังเรือนจำจังหวัดนนทบุรี 19 คน ลงพื้นที่ทำความสะอาดท่อระบายน้ำบริเวณหน้าโรงเรียนปัญญาภิวัฒน์จนถึงบริเวณทางเลี่ยงเมืองปากเกร็ด-นนทบุรี ระยะทาง 500 เมตร เพื่อแก้ไขปัญหาทางระบายน้ำไปสู่แม่น้ำเจ้าพระยา และน้ำท่วมขังผิวการจราจรในระดับสูง
ด้านนายสมศักดิ์ เทพสุทิน รมว.ยุติธรรม เปิดเผยว่า วันนี้ตนอาจจะไม่ได้ลงพื้นที่ไปด้วยตัวเอง เพราะติดประชุมคณะรัฐมนตรี ที่ทำเนียบรัฐบาล แต่ได้ส่งอาหารและน้ำดื่ม ไปให้กำลังใจกับผู้ต้องขัง โดยการลอกท่ออาจจะล่าช้าบ้าง เพราะน้ำในท่อระบายแรง จากฝนที่ตกลงมา ผู้ต้องขังลงไปในท่อได้ไม่สะดวก แต่เราจะเร่งดำเนินการให้เร็วที่สุด
"ผมยืนยัน หากหน่วยงานท้องถิ่นที่คาดว่าพื้นที่ตัวเองจะมีปัญหาน้ำท่วมขัง ขอให้ประสานมายังกรมราชทัณฑ์ได้เลย เรายินดีให้บริการสังคม ซึ่งวันนี้ผู้ต้องขังออกไปทำงานมากขึ้น เพราะงานมีคุณภาพ พื้นที่ใดมีปัญหา ขอให้ประสานมา เราอยากช่วยประชาชน กระทรวงยุติธรรม กรมราชทัณฑ์ และผู้ต้องขังทุกคน อยากช่วยลดภาระให้กับสังคมและประชาชน เรายินดีให้บริการ"นายสมศักดิ์ กล่าว
วันอังคารที่ 20 กันยายน 2565
รัฐบาลชวนผู้สูงอายุฉีดวัคซีนป้องกันไข้หวัดใหญ่ฟรี ภายใน 30 ก.ย.65
วันอังคารที่ 20 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนผู้สูงอายุในทุกสิทธิการรักษาพยาบาลเข้ารับบริการฉีดวัคซีนป้องกันโรคไข้หวัดใหญ่ได้ฟรี
ภายในวันที่ 30 ก.ย.2565 ที่สถานพยาบาลในระบบหลักประกันสุขภาพแห่งชาติทุกแห่งทั่วประเทศ ได้แก่
รพ.รัฐทุกแห่ง รพ.ส่งเสริมสุขภาพประจำตำบล ศูนย์บริการสาธารณสุขในพื้นที่ กทม.
คลินิกและรพ.เอกชนที่เข้าร่วม โดยผู้พักอาศัยอยู่ในพื้นที่ กทม. สามารถจองคิวได้ที่สายด่วน 1330 กด 8 ทั้งนี้
ในช่วงฤดูฝนวัคซีนป้องกันโรคไข้หวัดใหญ่จะช่วยป้องกันโรคปอดบวมในผู้สูงอายุได้ ผู้มีอายุมากกว่า 65
ปีหรือมีโรคประจำตัวควรฉีดวัคซีนป้องกันโรคไข้หวัดใหญ่ทุกปี ลดการออกไปในสถานที่แออัด
และหมั่นสังเกตอาการตนเองหากมีไข้สูง อ่อนเพลีย หายใจลำบาก แน่นหน้าอก
ให้รีบพบแพทย์ทันทีเพื่อรับการรักษาอย่างถูกต้อง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 13 กันยายน 2565
​​Govt Spokesperson: 28th APEC SME Ministerial Meeting is a success
​​Govt Spokesperson: 28th APEC SME Ministerial Meeting is a success
September 13, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about Thailand’s success in hosting the 28th APEC SME Ministerial Meeting on September 9-10, 2022 in Phuket. The meeting was chaired by Deputy Prime Minister and Energy Minister Supattanapong Punmeechaow.
According to the Government Spokesperson, the meeting was held under the theme: “Inclusive Recovery of APEC MSMEs through the Bio – Circular – Green Economy (BCG) Model and High Impact Ecosystem”, and was participated by ministerial representatives from 21 APEC economies. Participants have come to terms to promote inclusive and high-impact recovery in four priority areas:
1. Accelerating BCG Adoption: Promoting the BCG model can support value creation for MSMEs’ products and services and create business opportunities for MSMEs while reinforcing ongoing global efforts to address climate change
2. Inclusive Digital Transformation: Recognizing the critical role of digital transformation, innovation, and technology in businesses. Digitalization can accelerate the comprehensive development of MSMEs and build resiliency to recover from the COVID-19 pandemic
3. Financing and Debt Restructuring for MSMEs: Promoting MSME’s access to financial sources
4. Coping with an Evolving Market Landscape: Promoting efforts to strengthen the competitiveness of MSMEs by improving the business environment for startups, fostering innovation, promoting participation in regional and global value chains (GVCs) and collaboration with large enterprises
MSME, accounting for over 98% of businesses in the region, is a key to regional economic growth and prosperity, as MSME alone can create economic value of 40-60% of the APEC GDP. The Thai Government has placed great importance on MSME capacity building and competitiveness enhancement to create economic opportunities and linkage with the global supply chain, and to promote inclusive and sustainable recovery.
วันจันทร์ที่ 26 กันยายน 2565
ปลัดฯ กอบชัย มอบนโยบายและให้ข้อเสนอแนะเกี่ยวกับการดำเนินงานผ่านกองทุนพัฒนาเอสเอ็มอีตามแนวประชารัฐ
ปลัดฯ กอบชัย มอบนโยบายและให้ข้อเสนอแนะเกี่ยวกับการดำเนินงานผ่านกองทุนพัฒนาเอสเอ็มอีตามแนวประชารัฐ
จังหวัดชลบุรี : วันนี้ (24 กันยายน 2565) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม ร่วมมอบนโยบายเกี่ยวกับการดำเนินงานของกองทุนพัฒนาเอสเอ็มอีตามแนวประชารัฐ และให้ข้อเสนอแนะเพื่อปรับปรุงการดำเนินงาน ในงานสัมมนาเชิงปฏิบัติการ "การบูรณาการและขับเคลื่อนยุทธศาสตร์ สู่อุตสาหกรรมยุคใหม่ให้เติบโตอย่างยั่งยืน" ณ บางแสน เฮอริเทจ
สำหรับการสัมมนาในวันนี้ มีการบรรยาย ในหัวข้อเรื่อง "ชี้แนวทางการดำเนินงานของกองทุนพัฒนาเอสเอ็มอีตามแนวประชารัฐ ประจำปีงบประมาณ 2566 เพื่อสร้างเสริมให้เอสเอ็มอีที่มีศักยภาพให้เข้าถึงแห่งทุนเพื่อการเติบโตอย่างเข้มแข็งและยั่งยืนบนพื้นฐานที่เป็นมิตรต่อสิ่งแวดล้อม เพื่อช่วยเหลือลูกหนี้ในช่วงโควิด -19 การเติมเงินเพื่อเสริมสภาพคล่องลูกหนี้เดิม การให้สินเชื่อใหม่ การแก้ไขหนี้ และปรับปรุงโครงสร้างหนี้ให้กับผู้ประกอบการ และการดำเนินงานในปี 2566 กองทุนฯ ได้มีแนวทางการดำเนินการจัดตลาดนัดเอสเอ็มอี เสริมแกร่งให้ผู้ประกอบการ SMEs เป็นต้น โดยนางสาวยุพา งานฉมัง นักวิเคราะห์นโยบายและแผนชำนาญการ กองยุทธศาสตร์และแผนงาน สำนักงานปลัดกระทรวงอุตสาหกรรม
นอกจากนี้ ยังมีการบรรยายในหัวข้อ ความคืบหน้าการดำเนินโครงการ "พลิกธุรกิจ SMEs ไทย สู่การผลิตสมัยใหม่ 4.0" ประจำปีงบประมาณ พ.ศ.2565 โดยโครงการฯ เป็นการกระตุ้นความต้องการการประยุกต์ใช้หุ่นยนต์และระบบอัตโนมัติ การศึกษาความเป็นไปได้ ของโครงการ (Feasibility Study) เพื่อต่อยอดไปสู่การลงทุน การเพิ่มผลิตภาพกระบวนการผลิตโดยใช้เทคโนโลยีหุ่นยนต์และระบบอัตโนมัติ การพัฒนาบุคลากร สถานประกอบการให้มีทักษะที่จำเป็นในอุตสาหกรรม 4.0 ซึ่งจะส่งผลให้ SMEs ได้รับการพัฒนา ปรับปรุงประสิทธิภาพการผลิตและมีผลิตภาพเพิ่มขึ้นเฉลี่ยไม่น้อยกว่าร้อยละ 10 มีรายงานการวิเคราะห์ความเป็นไปได้ในด้านเทคนิคและด้านการเงิน ผู้ที่ผ่านการฝึกอบรมหลักสูตรตาม CoRE จะได้รับการพัฒนาและสามารถขึ้นทะเบียนกับทางหน่วยงาน CoRE และผู้ประกอบการ SMEs ที่เข้าร่วมโครงการขฃจะได้รับการเชื่อมโยงแหล่งเงินทุนและเกิดการลงทุนในหุ่นยนต์และระบบอัตโนมัติ โดยนางสาวกฤษณา เพ็ชรเจริญ หัวหน้ากลุ่มความร่วมมือระหว่างประเทศ กองยุทธศาสตร์และแผนงาน สำนักงานปลัดกระทรวงอุตสาหกรรม
วันจันทร์ที่ 10 ตุลาคม 2565
รมต.อนุชา เร่งติดตามสถานการณ์น้ำในพื้นที่ จ.ชัยนาท หลังได้รับรายงานคันกั้นน้ำพัง เบื้องต้นซ่อมแซมแล้วเสร็จ คาดหากไม่มีปริมาณน้ำเพิ่ม จะกลับสู่สภาวะปกติเร็วๆ นี้
รมต.อนุชา เร่งติดตามสถานการณ์น้ำในพื้นที่ จ.ชัยนาท หลังได้รับรายงานคันกั้นน้ำพัง เบื้องต้นซ่อมแซมแล้วเสร็จ คาดหากไม่มีปริมาณน้ำเพิ่ม จะกลับสู่สภาวะปกติเร็วๆ นี้
วันนี้ (10 ตุลาคม2565) เวลา 11.00 น. นายอนุชา นาคาศัย รัฐมนตรีประจำสำนักนายกรัฐมนตรี พร้อมด้วย นายนที มนตริวัต รองผู้ว่าราชการจังหวัดชัยนาท รักษาราชการแทนผู้ว่าราชการจังหวัดชัยนาท นายอนุสรณ์ นาคาศัย นายกองค์การบริหารส่วนจังหวัดชัยนาท และหัวหน้าส่วนราชการจังหวัดชัยนาท เดินทางลงพื้นที่ อ.เมือง จ.ชัยนาท เพื่อติดตามสถานการณ์น้ำหลังได้รับรายงานน้ำในพื้นที่เพิ่มสูงจากปริมาณฝนตกหนักและน้ำเหนือไหลเข้าพื้นที่ ประกอบกับคันกั้นน้ำที่วัดลัดเสนาบดี(วัดเกาะ) พัง ส่งผลให้บ้านเรือนประชาชนและพื้นที่การเกษตรได้รับความเสียหาย
รัฐมนตรีประจำสำนักนายกรัฐมนตรีและคณะได้เดินทางไปยังวัดลัดเสนาบดี(วัดเกาะ) หมู่ที่ 1 ต.เขาท่าพระ อ.เมือง และบ้านดักคะนน ต.ธรรมามูล อ.เมือง ซึ่งได้รับผลกระทบจากคันกั้นน้ำพัง มีปริมาณน้ำไหลแรงเข้าสู่พื้นที่อยู่อาศัยของประชาชนและพื้นที่การเกษตรอย่างรวดเร็ว ถนนหนทางบางส่วนได้รับความเสียหายจากน้ำกัดเซาะ สร้างความเดือดร้อนแก่ประชาชนในพื้นที่
รัฐมนตรีประจำสำนักนายกรัฐมนตรีกล่าวว่า พลเอก ประยุทธ์ จันทร์โอชา นายกรัฐมนตรี กำชับให้ทุกภาคส่วนให้ความช่วยเหลือและดูแลประชาชนอย่างเต็มกำลัง และฝากความห่วงใยมายังพี่น้องประชาชนทุกพื้นที่ สำหรับ จ.ชัยนาท พื้นที่ ต.ธรรมามูล และ ต.เขาท่าพระ เป็นพื้นที่เหนือเขื่อนเจ้าพระยา และเป็นพื้นที่สำคัญที่ต้องรักษาไม่ให้เกิดน้ำท่วมสูง เมื่อคันกั้นน้ำพังจะทำให้น้ำท่วมไปหลายตำบลและอาจส่งผลถึงจังหวัดใกล้เคียง ขณะนี้ ตนได้กำชับหน่วยงานที่เกี่ยวข้องในพื้นที่เร่งระดมสรรพกำลังทุกภาคส่วนให้ความช่วยเหลือ โดยเร่งดำเนินการซ่อมแซมคันกั้นน้ำ เพื่อลดความเสียหายที่จะเกิดขึ้นแก่พี่น้องประชาชน คาดว่าหากไม่มีปริมาณน้ำฝนและปริมาณน้ำจากแหล่งอื่นมาเพิ่มเติม สถานการณ์จะกลับสู่สภาวะปกติ
"ตอนนี้เราอยู่ในช่วงของการเฝ้าระวังและเสริมกำลังไปยังพื้นที่เปราะบางเพื่อให้มีความมั่นคงในการป้องกันคันน้ำไม่ให้พังทลาย ในระยะยาวจะดำเนินการประสานไปยังองค์การบริหารส่วนจังหวัดและทางหลวงชนบทที่ดูแลถนนเส้นนี้ ให้ทำการยกระดับถนนให้ปลอดภัยจากน้ำท่วม และได้กำชับทางจังหวัดให้ดูแลประชาชนผู้ได้รับผลกระทบทุกด้าน ทั้งชีวิตความเป็นอยู่และสุขอนามัย หากมีความเดือดร้อนเรื่องใดจะจัดชุดเคลื่อนที่เร็วให้ความช่วยเหลือประชาชนทันที" รัฐมนตรีประจำสำนักนายกรัฐมนตรีกล่าว
ทั้งนี้ จ.ชัยนาท ประสบสถานการณ์อุทกภัยในพื้นที่ 6 อำเภอ 30 ตำบล 145 หมู่บ้าน 10 ชุมชน ประชาชนได้รับความเสียหาย 8,250 ครัวเรือน มีพื้นที่การเกษตรได้รับผลกระทบ 86,994 ไร่ โดยพื้นที่ที่ประสบอุทกภัยรุนแรงมากที่สุดคือ อ.สรรพยา เบื้องต้นองค์กรปกครองส่วนท้องถิ่นและหน่วยงานที่เกี่ยวข้องให้ความช่วยเหลือและอยู่ระหว่างการสำรวจความเสียหาย
วันเสาร์ที่ 17 กันยายน 2565
รองโฆษกรัฐบาลเผยความคืบหน้าแก้หนี้ครูลงทะเบียนกว่า 4 หมื่นคน รวมมูลหนี้ 5.8 หมื่นล้านบาท ลดดอกเบี้ยเงินกู้สหกรณ์ ลดภาระหนีแล้ว 2.2 พันบ้านบาท ชวนร่วมมหกรรมไกล่เกลี่ยหนี้ครู
รองโฆษกรัฐบาลเผยความคืบหน้าแก้หนี้ครูลงทะเบียนกว่า 4 หมื่นคน รวมมูลหนี้ 5.8 หมื่นล้านบาท ลดดอกเบี้ยเงินกู้สหกรณ์ ลดภาระหนีแล้ว 2.2 พันบ้านบาท ชวนร่วมมหกรรมไกล่เกลี่ยหนี้ครู
วันนี้ (17 กันยายน 2565) นางสาวรัชดา ธนาดิเรก รองโฆษกประจำสำนักนายกรัฐมนตรีกล่าวว่า ปี พ.ศ. 2565 รัฐบาลตั้งเป้าให้เป็นปีแห่งการแก้หนี้ภาคครัวเรือน ที่ผ่านมากระทรวงศึกษาธิการร่วมกับหน่วยงานที่เกี่ยวข้องเดินหน้าขับเคลื่อนนโยบายของรัฐบาลแก้ไขปัญหาหนี้ครูอย่างต่อเนื่อง สามารถแก้ไขปัญหาอย่างเป็นรูปธรรม ปัจจุบันพบว่ามีครูกว่า 9 แสนคนทั่วประเทศ หรือประมาณ 80% มีหนี้รวมกัน 1.4 ล้านล้านบาท เจ้าหนี้รายใหญ่ที่สุด คือ สหกรณ์ออมทรัพย์ครู จำนวน 8.9 แสนล้านบาท รองลงมาคือ ธนาคารออมสิน 3.49 แสนล้านบาท รวมทั้งธนาคารกรุงไทย ธนาคารอาคาร สงเคราะห์ และสถาบันการเงินอื่นๆ
นางสาวรัชดาฯ กล่าวถึงความคืบหน้าการแก้ไขปัญหาหนี้สินครูว่า ภาพรวมได้ดำเนินการแก้ไขปัญหาหนี้สินครูไปแล้ว ดังนี้ 1) ลดดอกเบี้ยเงินกู้ มีสหกรณ์ออมทรัพย์ครู 70 แห่ง ประกาศปรับลดอัตราดอกเบี้ยเงินกู้ ลงเฉลี่ยร้อยละ 0.3 ลูกหนี้ได้รับประโยชน์กว่า 4 แสนราย รวมภาระหนี้สินที่ลดลงกว่า 2.2 พันล้านบาท 2)ปรับโครงสร้างหนี้ โดยการรวมหนี้มาไว้กับสหกรณ์ออมทรัพย์ครูฯ หรือสถาบันการเงิน ที่ให้อัตราดอกเบี้ยเงินกู้ต่ำกว่า เพื่อให้ครูมียอดชําระต่อเดือนน้อยลง และเหลือ เงินเดือนหลังหักชําระไม่ต่ำกว่าร้อยละ 30 3) กําหนดให้สามารถหักเงินสวัสดิการ การฌาปนกิจสงเคราะห์ช่วยเพื่อนครูและบุคลากรทางการศึกษา (ช.พ.ค)ในกลุ่มแรก (ร้อยละ 70 ของเงินเดือน) เพื่อให้สามารถใช้เงิน ช.พ.ค เป็นหลักประกันเงินกู้ได้ ซึ่งปัจจุบันมีครูและบุคลากรทางการศึกษา จำนวน 3.6 แสนราย ที่ใช้ ช.พ.ค เป็นหลักประกันเงินกู้ส่งผลให้ผลให้ครูไม่ต้องจ่ายเงินเพิ่มเพื่อทำประกัน ช่วยลดค่าใช้จ่ายลงกว่า 2.3 พันล้านบาท
สำหรับการแก้ไขปัญหาหนี้ครูผ่านสถานีแก้หนี้ 588 แห่งทั่วประเทศนั้น นางสาวรัชดาฯ กล่าวว่าขณะนี้ มีครูลงทะเบียนแก้หนี้แล้ว 4 หมื่นกว่าคน มูลค่าหนี้รวมกว่า 5.8 หมื่นล้านบาท สามารถแก้ปัญหาหนี้ไปแล้ว 11,090 คน หรือประมาณ 1 ใน 4 ของผู้ลงทะเบียน ส่วนที่เหลือ กระทรวงศึกษาธิการร่วมกับธนาคารออมสินและสหกรณ์ออมทรัพย์ครู จะจัดมหกรรมไกล่เกลี่ยหนี้ “ปิดเทอม เรื่องหนี้ มีทางออก” เป็นเวทีกลางเจรจาไกล่เกลี่ยหนี้ โดยไม่ต้องเสียค่าใช้จ่าย นำร่องที่จังหวัดกำแพงเพชร เริ่ม 4 ตุลาคม 2565 นี้ ก่อนขยายผลจัดมหกรรมไกล่เกลี่ยหนี้ครูในจังหวัดต่างๆ ทั่วประเทศต่อไป
......................
วันพฤหัสบดีที่ 13 ตุลาคม 2565
อุตุฯ เตือน 14 - 18 ต.ค. นี้ ทั่วไทยเจอทั้งหนาว - ฝน คาดอุณหภูมิลด 2 - 4 องศา ฝนหนักบางพื้นที่
.....
กรมอุตุนิยมวิทยา ประกาศแจ้งเตือนหย่อมความกดอากาศต่ำกำลังแรงบริเวณตอนบนของประเทศฟิลิปปินส์ มีแนวโน้มจะเคลื่อนตัวลงสู่ทะเลจีนใต้ตอนกลางและเคลื่อนเข้าใกล้ชายฝั่งประเทศเวียดนามตอนใต้ ส่งผลทำให้ในช่วงวันที่ 14 – 15 ต.ค. 65 ภาคตะวันออกเฉียงเหนือ ภาคตะวันออก ภาคกลาง จะมีฝนเพิ่มขึ้น และฝนตกหนักบางแห่งในภาคตะวันออกเฉียงเหนือตอนล่าง
.
ส่วนในช่วงวันที่ 16 - 18 ต.ค. 65 บริเวณความกดอากาศสูงหรือมวลอากาศเย็นจากประเทศจีนกำลังค่อนข้างแรงอีกระลอกหนึ่งจะปกคลุมประเทศไทยตอนบนและทะเลจีนใต้ ทำให้ประเทศไทยตอนบนมีอุณหภูมิลดลง 2 - 4 องศาเซลเซียส กับมีลมแรงในภาคเหนือและตะวันออกเฉียงเหนือ ในขณะที่ร่องมรสุมพาดผ่านบริเวณภาคใต้ตอนกลาง ทำให้ภาคใต้มีฝนตกต่อเนื่องและมีฝนตกหนักบางแห่ง
.
ขอให้ประชาชนดูแลรักษาสุขภาพเนื่องจากสภาพอากาศที่แปรปรวน และระวังอันตรายจากฝนตกหนักและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลากไว้ด้วย
#ไทยคู่ฟ้า#สื่อสารรัฐบาลไทย
-------------------
วันพฤหัสบดีที่ 8 กันยายน 2565
ปลัดกระทรวงกิจการศาสนาอิสลาม การเชิญชวน และการชี้แนะ แห่งราชอาณาจักรซาอุดิอาระเบียและคณะเข้าเยี่ยมคารวะ รมว.วธ.
ปลัดกระทรวงกิจการศาสนาอิสลาม การเชิญชวน และการชี้แนะ แห่งราชอาณาจักรซาอุดิอาระเบียและคณะเข้าเยี่ยมคารวะ รมว.วธ. ในโอกาสเยือนประเทศไทย และหารือการส่งเสริมความร่วมมือด้านศาสนาอิสลาม
ปลัดกระทรวงกิจการศาสนาอิสลาม การเชิญชวน และการชี้แนะ แห่งราชอาณาจักรซาอุดิอาระเบียและคณะเข้าเยี่ยมคารวะ รมว.วธ. ในโอกาสเยือนประเทศไทย และหารือการส่งเสริมความร่วมมือด้านศาสนาอิสลาม
เมื่อเร็วๆ นี้ Mr.Awad Sabti Al Anzi ปลัดกระทรวงกิจการศาสนาอิสลาม การเชิญชวน และการชี้แนะ แห่งราชอาณาจักรซาอุดิอาระเบียและคณะเข้าเยี่ยมคารวะนายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) ในโอกาสเยือนประเทศไทย และหารือการส่งเสริมความร่วมมือด้านศาสนาอิสลาม โดยมีนายเกรียงศักดิ์ บุญประสิทธิ์ อธิบดีกรมการศาสนา นายประสาน ศรีเจริญ รองประธานคณะผู้ทรงคุณวุฒิจุฬาราชมนตรี ผู้แทนจุฬาราชมนตรี ผู้แทนสถานเอกอัครราชทูตซาอุดิอาระเบียประจำประเทศไทย และผู้แทนจากหน่วยงานที่เกี่ยวข้องเข้าร่วม ณ ห้องรับรอง ชั้น ๗ ศูนย์การค้าไอคอนสยาม
วันพฤหัสบดีที่ 27 ตุลาคม 2565
Cabinet gives nod to State Enterprise Development Plan (2023-2027)
Cabinet gives nod to State Enterprise Development Plan (2023-2027)
October 25, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the cabinet’s approval of the draft State Enterprise Development Plan (2023-2027), which is developed with an aim to enhance capacity of 52 state enterprises toward sustainable economic development and national strategic goals. Development direction for each state enterprise has been set in line with the 13 milestones of the 13th National Economic and Social Development Plan, and their respective role and mission, i.e., 1) infrastructure, 2) basic public services, 3) businesses with inadequate private sector operation, 4) Government-controlled businesses, and 5) support missions.
Sector wise, the draft State Enterprise Development Plan (2023-2027) will set the development directions for: 1) Transport: transport and logistics network management, focusing on rail transport; 2) Energy: acquisition of new energy sources and use of environmentally-friendly renewable energy; 3) Public utilities, water and wastewater infrastructure development; 4) Financial institution: creating opportunity on access to funding sources along with promoting financial literacy; 5) Communication: promoting and developing digital economy; 6) Agriculture: enhancing production and marketing capacity; 7) Natural Resources: building community and public awareness on national resource utilization; 8) Industry and commerce: managing organization with good governance and modern technology; and 9) Socio-technology: promoting tourism and sports, and researches and innovation.
According to the Government Spokesperson, not only the draft State Enterprise Development Plan (2023-2027) benefits the 52 state enterprises, it also promotes operation integration among them, both in terms of planning and resource sharing, hence, enhancing operational efficiency, and reducing cost and work redundancy. Utmost benefit will go to the public who will receive quality, easily-accessible and equitable services.
วันพฤหัสบดีที่ 8 กันยายน 2565
​กระทรวงเกษตรฯ จัดประชุมวางแผนการจัดงานมหกรรมพืชสวนโลกจังหวัดอุดรธานี พ.ศ. 2569
​กระทรวงเกษตรฯ จัดประชุมวางแผนการจัดงานมหกรรมพืชสวนโลกจังหวัดอุดรธานี พ.ศ. 2569 คาดว่าจะเกิดประโยชน์ทั้งการสร้างงาน สร้างเงิน และสร้างรายได้ให้กับคนในพื้นที่และจังหวัดใกล้เคียง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการอำนวยการจัดงานมหกรรมพืชสวนโลกจังหวัดอุดรธานี พ.ศ. 2569 ณ ห้องประชุมกระทรวงเกษตรและสหกรณ์ โดยที่ประชุมได้ติดตามความก้าวหน้าการดำเนินงานและพิจารณาเห็นชอบแต่งตั้งคณะอนุกรรมการ จำนวน 2 คณะ ได้แก่ 1) คณะอนุกรรมการด้านสถานที่ ภูมิสถาปัตย์ และสิ่งก่อสร้าง และ 2) คณะอนุกรรมการด้านวิชาการ ต่างประเทศ และกิจกรรม
นอกจากนี้ ได้เห็นชอบแผนงาน/โครงการ ที่ ครม. อนุมัติตามกรอบวงเงิน 2,500 ล้านบาท และผู้รับผิดชอบในแต่ละแผนงาน อาทิ การออกแบบ Master Plan และ Theme โดยการออกแบบพื้นที่และแนวคิดตามข้อกำหนดของสมาคมพืชสวนระหว่างประเทศ (AIPH) การออกแบบ Landscape และแผนการจัดงาน การจัดตกแต่งภูมิสถาปัตยกรรม งานสาธารณูปโภค งานอาคาร การบริหารจัดการ และการจัดกิจกรรม การจัดทำรายงานต่อ AIPH และค่าลิขสิทธิ์ เป็นต้น นอกจากนี้ ยังเห็นชอบในหลักการเสนอของบกลางปี 2566 ของแต่ละหน่วยงาน โดยให้เตรียมแผนล่วงหน้า เพื่อให้สามารถอำนวยความสะดวกและประสานงานได้อย่างราบรื่นและรวดเร็วมากขึ้น
ทั้งนี้ จังหวัดอุดรธานีได้ประมาณการรายได้จากสิทธิประโยชน์ที่เกิดขึ้นจากการจัดงานมหกรรมพืชสวนโลกจังหวัดอุดรธานี พ.ศ. 2569 แบ่งเป็น รายได้จากการขายบัตร 919.39 ล้านบาท และรายรับจากการสนับสนุนการจัดงานและการให้เช่าพื้นที่ 251.34 ล้านบาท รวมเป็นเงินประมาณการทั้งสิ้น 1,170.73 ล้านบาท ซึ่งคาดว่าจะเป็นการต่อยอดในการสร้างงาน สร้างเงิน และสร้างรายได้ รวมถึงนำมาพัฒนาปรับปรุงพื้นที่และกลุ่มจังหวัดรอบข้างได้อีกด้วย อย่างไรก็ตาม รัฐมนตรีว่าการกระทรวงเกษตรและสหกรณ์ได้มอบหมายให้มีการจัดตั้งคณะกรรมการเพื่อพิจารณาความเหมาะสมทุกด้านอย่างรอบคอบและถูกต้องตามระเบียบที่ทางราชการกำหนดต่อไป
วันพฤหัสบดีที่ 29 กันยายน 2565
รอเลย 1 ต.ค. นี้! สเปรย์พ่นจมูกยับยั้งเชื้อโควิด นวัตกรรมระดับโลกฝีมือคนไทย
.....
อีกหนึ่งทางเลือกในการป้องกันโรคโควิด-19 กับ “สเปรย์พ่นจมูกแอนติบอดีเพื่อยับยั้งเชื้อโควิด-19” จากความร่วมมือของ 5 ภาคีรัฐ - เอกชน (คณะแพทยศาสตร์ จุฬาลงกรณ์มหาวิทยาลัย, ม.ศิลปากร, สถาบันวิจัยระบบสาธารณสุข, องค์การเภสัชกรรม, บ.ไฮไบโอไซ จำกัด) ในการพัฒนานวัตกรรมสเปรย์พ่นจมูกที่ช่วยดักจับและยับยั้งเชื้อโควิด-19 ภายใต้แบรนด์ “เวลล์ โควิแทรป แอนติ-โคฟ นาซอล สเปรย์” ที่ขณะนี้ได้รับอนุญาตจาก อย. แล้ว และพร้อมจำหน่ายในวันที่ 1 ต.ค. 65 เป็นต้นไป
.
สเปรย์พ่นจมูกฯ นี้ มีคุณสมบัติในการดักจับและยับยั้งเชื้อโควิด-19 ด้วยหลักการทำงาน 2 กลไก ได้แก่ 1.ดักจับด้วยสาร HPMC ที่เคลือบพื้นผิวโพรงจมูก ทำให้ความสามารถในการเกาะของเชื้อไวรัสลดลง 2.ยับยั้งเชื้อไวรัสโควิด-19 ไม่ให้เข้าสู่ร่างกายด้วยภูมิคุ้มกัน ผ่านการพ่นที่โพรงจมูกทั้ง 2 ข้าง สอดหัวพ่นเข้าไปในโพรงจมูกในแนวตั้ง พ่นข้างละ 1 - 2 ครั้ง ใช้ได้ตามต้องการทุก 6 ชั่วโมง ไม่เกิน 3 ครั้ง/วัน
.
ผู้สนใจสามารถสอบถามรายละเอียดเพิ่มเติมได้ที่ LINE @Covitrap/ Facebook โควิแทรป/ เภสัชกรประจำร้านยาองค์การเภสัชกรรม/ สถานพยาบาล The Senizens/ สถานพยาบาล Panacura
#ไทยคู่ฟ้า#ร่วมต้านโควิด19
-------------------
วันจันทร์ที่ 3 ตุลาคม 2565
Govt Spokesperson discloses construction progress of Automotive and Tyre Testing, Research and Innovation Center
Govt Spokesperson discloses construction progress of Automotive and Tyre Testing, Research and Innovation Center
October 3, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the construction of Automotive and Tyre Testing, Research and Innovation Center (ATTRIC), which is now over 50% in progress, and is expected to open for full service in 2026, following the cabinet’s resolution in 2016 to approve ATTRIC establishment by Ministry of Industry’s Thai Industrial Standards Institute.
ATTRIC is located in the Eastern Economic Corridor (EEC), and is established with an aim to enhance the country’s automotive industry into Super Cluster for modern vehicle industry, and to upgrade Thailand’s automotive, parts, and tire industries. It will be a learning center that will pass on technology to relevant sectors.
According to the Government Spokesperson, the establishment of ATTRIC will also contribute the Government’s plan to promote Thailand as world’s major EV manufacturing base, employment creation, and technology transfer.